Bloomberg: dunyoning eng badavlat kishilari 2016-yilda 237 mlrd dollarga boyidi

Dunyoning eng badavlat kishilari boyligi Buyuk Britaniyadagi referendumda Yevroittifoqdan chiqish tarafdorlari g‘olib bo‘lgan, amerikaliklar esa Donald Trampni yangi prezident sifatida saylagan bir yilda 237 milliard dollarga oshdi, deya xabar bermoqda “Vedomosti” Bloomberg’ga tayanib.

27-dekabr holatiga ko‘ra, dunyoning 500 nafar eng boy kishilari davlati Bloomberg tomonidan 4,4 trillion dollarga baholandi, bu yil boshidagiga nisbatan 5,7 foizga ko‘p demakdir.
2016-yilda Berkshire Hathaway investkompaniyasi egadoshi va rahbari Uorren Baffet eng ko‘p pul ishlab topdi, u o‘z davlatini 19 foizga oshirishga muvaffaq bo‘ldi. Natijada u 74,1 milliard dollar bilan Bloomberg versiyasi bo‘yicha jahonning eng boy kishilari reytingida ikkinchi o‘ringa qaytadan chiqib olishga erishdi. Reytingning birinchi pog‘onasini esa Microsoft asoschisi Bill Geyts 91,5 milliard dollar bilan band qilishda davom etmoqda.